google/wiki40b huggingface dataset:
Velomobil

Velomobil er et kjøretøy med hjul som drives fremover av et menneske. Oftest refereres det til overbygde liggesykler.
Gisors

Geografi

Gisors ligger i den normanniske regionen Vexin, på grensen mot franske Vexin, hvor elvene Epte, Troesne og Réveillon løper sammen.

Transport

Gisors er tilknyttet stasjonen Gisors – Embranchement på jernbanenettet Transilien Paris – Saint-Lazare, forstadsjernbanen og de regionale jernbanetog.

Historie

På grunn av byens strategiske beliggenhet på grensen mellom hertugdømmet Normandie og kongeriket Frankrike begynte byen å vokse fra 1066. Også på grunn av sin plassering har byen spilt en stor rolle som vertssted for signering av flere fredstraktater mellom Frankrike og England på 1100-tallet: 1113, 1180 og 1188. Den 13. januar 1188 bestemte Filip II August, Henrik II av England og greven av Flandern å skille soldatene etter farge. Korsets gull, den røde farge ble gitt til Frankrike, sølv (hvit) til England og grønn ble flamsk. Den 28. september 1198 var det et slag mellom kong Rikard Løvehjerte av England og den franske kong Filip II August på et felt mellom Gisors og Courcelles.
Gisors ble et økonomisk og kommersielt sentrum på 1100- og 1200-tallet. Filip II August erobret byen tidlig på 1200-tallet, og opprettet en festning med domstol og fengsel. På samme tid kommer det også en infrastruktur med vaskeri, sykehus og en ny kirke.
I 1742 ble Gisors et hertugdømme, og den 4. september 1792 ble hertugen av La Rochefoucauld. Han var det eneste offeret for septembermassakrene i byen. På 1800-tallet kom industrialiseringen til byen og jernbanen mellom Paris og Dieppe. Under den andre verdenskrig ble byen ødelagt.
Byen fungerer som ramme for en roman av Guy de Maupassant: Le rosier de Madame Husson (1887), som senere ble tilrettelagt for operaen Albert Herring av Benjamin Britten, og for fire filminnspillinger.
Metsjnikovuniversitetet

Odessa nasjonale Universitet «I. I. Metsjnikov» (russisk: Одесский национальный университет имени И. И. Мечникова; ukrainsk: Одеський національний університет імені І.І. Мечникова) er et universitet i den sørukrainske by Odessa. Det er oppkalt etter den russiske zoolog og anatom Ilja Iljitsj Metsjnikov.
Metsjnikov-universitetet er en ac de eldste og viktigste høyskoler i Ukraina. Det består av ti fakulteter og fire institusjoner, og ved siden av en rekke undervisningssteder i selve Odessa har det også innretninger i forstaden Illitsjivsk og i byen Mykolajiv. Til universitetet regnes også Odessa stjerneobservatorium og ett av Ukrainas største vitenskapelige biblioteker.
Universitetet ble grunnlagt i 1865 vet edikt gitt av tsar Aleksander II, og het da Imperatorskij Novorossijskij Universitet. Det var i sin tur vokst frem fra det tidligere Lycée Richelieu i Odessa.
Q-verdi

Q-verdi i kjernefysikk og -kjemi er mengden energi absorbert eller frigitt under en kjernereaksjon. Verdien relaterer seg til entalpien av en kjemisk reaksjon eller energien til radioaktive nedbrytningsprodukter. Den kan bli bestemt fra massene av reaktantene og produktene. Q-verdien har en effekt på reaksjonsraten. Generelt vil en mere positiv Q-verdi for en reaksjon gi en høyere hastighet på reaksjonen, og gjøre slik at en likevekt vil «favorisere» produktene.  
En generell formel for Q-verdien er: 
 
Minusverdien foran konstanten er slik at Q-verdien er positiv for spontane reaksjoner.

α-henfall

α-henfall er ofte observert for grunnstoffer tyngre enn bly. Den generelle formellen for α-henfall er:
Q-verdien for en slik reaksjon blir dermed: 
Fra ligningen ovenfor sees det at mindre masse vil frigi energi.

β−-henfall

β⁻-henfall kan bli skrevet som:
Derimot om en tar hensyn til elektroner , vil det nøytrale moratomet ha Z elektroner i sin orbital, men datteratomet, men kjerneladning Z+1 må dermed fange ett elektron fra omgivelsene for å forbli nøytral. 
Dermed blir formelen for å beregne Q-verdien:

β+-henfall

β⁺-henfall kan bli skrevet som:
Elektronmassene som er assosiert med positron partikkelen gjør det slik at vi må inkludere to elektronmasser når Q-verdien kalkuleres:

Elektroninnfanging

Elektroninnfanging kan generelt bli skrevet som:
Følgende ligning beskriver Q -erdien
Georg Joseph Vogler

Liv

Vogler studerte rettslære og teologi i  Bamberg. 22 år gammel ble han kapellan ved kurfyrsten av Mannheims hoff. Fyrsten hjalp ham til et musikkstudium i Italia, der Vogler studerte hos Francesco Antonio Vallotti og andre. I 1775 ble han presteviet i Roma og vendte deretter tilbake til Mannheim. Her bearbeidet han blant annet Händels Messiah og oppførte verket i 1777/1778.
I årene etter oppholdt Vogler seg i Paris, der han var ansvarlig for operaoppføringer. I 1784 kom han tilbake til Mannheim som kapellmester selv om kurfyrst Karl Theodor i mellomtiden var flyttet til München. I 1786 ble Vogler hovkapellmästare og hoffkomponist ved kong Gustav IIIs hoff i  Stockholm. En av oppgavene var å gi tronfølgeren musikkundervisning, med enkelte avbrudd gjorde han dette fram til 1799. Arbeidskontrakten gav Vogler ferie halve året, og i feriene foretok han omfattende reiser i Europa. Senere oppholdt han seg to år i Praha og fire år i Wien. Først i 1807 tok han fast ansettelse igjen, denne gang som hoffkapellmester i Darmstadt.

Virke

Vogler var en produktiv komponist som skrev symfonier, operaer, syngespill, balletter, messer, salmer, rekvier, te Deumer, kantater, motetter, orgelverk og scenemusikk, blant annet til Shakespeares Hamlet. Orgelverkene er mest tallrike, med omtrent 150 preludier.
Voglers musikkteoretiske betydning skyldes hovedsakelig at han anvendte sifre til å beskrive de ulike harmonitrinnene. I 1778 publiserte han systemet som Voglersche Tonkreis. Han arbeidet for en forenkling av orgelkonstruksjonen ved at han ved hjelp av sitt «Simplifikationssystem» ledet utviklingen vekk fra barokkorglets oppbygging i «verk».  Med egne midler sørget Vogler for ombyggingen av mer enn tretti orgler over hele Europa. Han brukte størstedelen av formuen sin på dette og fikk tilslutt økonomiske problemer da kostnadene for utvikling av et nytt bærbart orgel som han kalte «Orchestrion» løp løpsk.
Som musikkpedagog utmerket han seg ved å opprette flere musikkskoler. De mest kjente elevene hans er Franz Danzi, Bernhard Anselm Weber, Carl Maria von Weber, Giacomo Meyerbeer og Johann Gänsbacher. Vogler var en representant for Mannheimerskolen og formulerte retningens stilistikk i tidsskriftet Betrachtungen der Mannheimer Tonschule (Mannheim 1778–1781).
Voglers ulike prosjekter var på ingen måte uomstridte. Etter en polemisk anmeldelse av hans Kurpfälzische Tonschule, raste det en flere år lang personforfølgelse, hovedsakelig framført av nordtyske musikkteoretikere – spesielt Johann Nikolaus Forkel. I et brev fra 1777 karakteriserte Wolfgang Amadeus Mozart Vogler som en person som «innbiller seg mye, men kan lite», og også dette bidro til et stort sett negativt bilde av Vogler.
Nøgne Ø

Historie

Aksjeselskapet ble stiftet vinteren 2002 av Gunnar Wiig og Kjetil Jikiun. Bryggeriet startet på Bergemoen i Grimstad, men flyttet høsten 2005 inn i de gamle lokalene til Rygene Kraftstasjon på Rygene, like ved grensen til Arendal kommune. Det er bygget et større og moderne produksjonsanlegg i de gamle lokalene. Bryggeriselskapet Nøgne Ø – Det kompromissløse bryggeri AS hadde driftsinntekter på NOK 1,5 mill. i 2004 og 2 mill. i 2005. Produksjonen har økt kraftig, fra 30 000 liter i 2003 til 250 000 liter i 2007, deretter fra 280 000 liter i 2009 til over 400 000 liter i 2010.
Bryggeriet er ett av få norske bryggerier som eksporterer øl og selger til  mer enn 20 land deriblant Sverige, Danmark, Finland, England og USA. Rundt 30% av produksjonen eksporteres.
I 2010 begynte de produksjon av den japanske risvinen sake, som de første og eneste i Europa.
I 2012 ble et enzym som bryter ned gluten tilsatt under bryggingen av både Porteren og Bitteren. Disse to øltypene er derfor fra og med henholdsvis batch #876, og #874 glutenfrie eller med et sterkt redusert nivå av gluten, og vil derfor kunne drikkes av mange med sykdommen cøliaki. Grunnet manglende ressurser er ikke den resterende mengden gluten dokumentert og ølet markedsføres derfor ikke som et glutenfritt øl.

Brygging

Alt ølet er upasteurisert og inneholder derfor levende gjær. Det gir en lang holdbarhet og et fyldigere øl som utvikler seg ved lagring. Det tilsettes ikke kullsyre, all kullsyren i ølet produseres av ettergjæringen som skjer i flasken. Gjæren legger seg som bunnfall nederst i flasken, slik at om man heller alt ølet i glasset vil ølet bli uklart.

Internasjonal og nasjonal anerkjennelse

I januar 2007 rangerte det amerikanske nettstedet «RateBeer.com» Nøgne Ø på 44.-plass blant verdens beste bryggerier og på 12.-plass i Europa. Nøgne Ø vant også gull for Dark Horizon og sølv for sin Porter under World Beer Cup 2008. I 2010 vant de prisen for beste utstiller og for beste mikrobryggeri på Australian Internationel Beer Awards. Pr 2010 har Nøgne Ø 12 av de beste 20 øl i Norge på kåringen til «RateBeer.com», inklusive de beste tre
I en juleøltest utført av Dagbladet i 2010 hvor 44 ølsorter ble testet, sprengte «God jul»-ølet til Nøgne Ø skalaen, og fikk terningkast syv.
Nøgne Ø fikk i februar 2011 prisene «Årets øl 2010» for Nøgne Ø Imperial IPA (#500) og «Årets bryggeri 2010» i Norske ølklubbers landsforbund (NORØL) og Norbrygg (Norsk hjemmebryggerforening) sin årlige avstemning. I tillegg til førsteprisen for årets øl tok de også tredje- og fjerdeplassen med Nøgne Ø Two Captains Double IPA og Nøgne Ø Red Horizon. I avstemningen om Årets Bryggeri 2010 fikk Nøgne Ø 45,8 % av stemmene, mens andreplassen fikk kun 25% av stemmene. Det er omtrent 100 000 medlemmer av landets ølklubber tilknyttet NORØL og NORBRYGG som har gitt sine stemmer.
Arnold Matthias Brunckhorst

Liv

Brunckhorst var organist i Hildesheim fra 1693, først ved St. Martini, fra 1695 til 1697 ved St. Andreas. 25. september 1697 utnevnte hertug Georg Wilhelm av Braunschweig-Lüneburg ham til organist i Stadtkirche St. Marien i Celle. Til slutt ble han hofforganist i Hannover i 1720, hvor han ser ut til å ha vært til sin død.
Dokumenter viser at Brunckhorst også fungerte som orgelbygger og var delaktig under utvidelser av orgler i  Hildesheim og Hannover.
Valgerd Svarstad Haugland

Politisk karriere

Haugland tok over etter Kjell Magne Bondevik som leder for Kristelig Folkeparti (KrF) i 1995 og ble etterfulgt av Dagfinn Høybråten i 2004. Hun gikk av etter KrFs sviktende velgeroppslutning i kommune- og fylkestingsvalget 2003. Men lederperioden hennes i Kristelig Folkeparti kjennetegnes først og fremst ved historisk høy oppslutning om partiet i valg både i 1997, 1999 og 2001. Som barne-, familie- og forbrukerminister var hun ansvarlig for innføringen av kontantstøtten. I 2005 stilte hun til gjenvalg til Stortinget for Akershus. Dette førte til at Høybråten, som også kommer fra Akershus, ble nominert på førsteplass i Rogaland (en fordel for Høybråten ettersom førsteplassen i Rogaland var et såkalt sikkert mandat). Haugland mistet KrF-mandatet fra Akershus ved stortingsvalget i 2005.

Utdanning og annen yrkespraksis

Haugland er utdannet lærer fra Alta lærerhøyskole 1975–1979, og har mellomfag i statsvitenskap fra Universitetet i Oslo og grunnfag i kristendom fra Menighetsfakultetet. I tillegg til en lang rekke verv i KrF har hun jobbet som lærer ved tre ulike ungdomsskoler, og vært daglig leder for Kristelig Folkepartis Kvinner 1989-1991. I 2006 ble hun ansatt som kirkeverge i Oslo. Hun var nestleder i NRKs styre fra 2006 til 2010, og er fra 2011 styreleder i stiftelsen Antidoping Norge.

Fylkesmann

Haugland var den siste fylkesmann i Oslo og Akershus. Hun tiltrådte 5. desember 2011 og satt i embetet til det ble nedlagt 31. desember 2018. Fra 1. januar 2019 fortsatte hun som den første fylkesmann i Oslo og Viken med hovedsete i Moss.

Annet

Haugland ble kommandør av St. Olavs Orden i 2004, etter fire års tjeneste som statsråd. I forbindelse med landsmøtet til Kristelig Folkeparti våren 2007, ble Haugland foreslått som nytt æresmedlem av partiet, men takket nei med den begrunnelse at det var «for tidleg». I april 2011 takket hun imidlertid ja til samme forespørsel, og ble utnevnt til nytt æresmedlem i KrF sammen med partiveteran Kåre Gjønnes. Hun fikk i 2003 Bjellesauprisen fra FONO for «uredd håndtering av de kommersielle rikskanalene og for å ha tatt norsk musikkproduksjon på alvor». Haugland fikk sin politiske biografi i Olav Kobbeltveits bok Valgerd: eit portrett i 2004.
Somma

Somma er ei elv som renner ut på østsida av Ådalselva (del av Begna) ved Somdalen i Ådal, litt nord for Hallingby i Ringerike kommune. Elva starter fra sørenden av Samsjøen og renner sørvestover.
Jaguapitã

Geografi

Jaguapitã har et subtropisk klima. Hele Brasil har et subtropisk klima, noe som forklarer hvorfor det er slik i denne kommunen. På dette stedet blir resultatet sterk varme om sommeren. Det regner noe, siden klimaet er tropisk. Den årlige nedbørmengden er mellom 1400–1500mm.
Byen ligger på et sted med relativt mye basalt og sandsten.
Hovedelvene/vannløpene som går gjennom kommunen er Ribeirão Bandeirantes do Norte, Córrego São José, Córrego Irajá, Água do Pacu, Ribeirão Centenário, Ribeirão Pelotas, Água das Pedras, Água Funda, Água da Onça, Água da Cobra og flere andre av varierende størrelser.
Trøsemarka

Trøsemarka (nordsamisk: Vuopmegeahči) er ei bygd i Skånland kommune i Troms. Den ligger rundt ti kilometer øst for kommunesenteret Evenskjer. Fv116 går gjennom bygda.
Filadelfiakirken Sarpsborg

Filadelfiakirken Sarpsborg er en kristen frikirkelig menighet i Sarpsborg, i Østfold. Menigheten er tilsluttet den norske pinsebevegelsen. Menigheten ble stiftet i 23. september 1924. 
Menigheten har 816 medlemmer, medregnet tilhørige, det vil si barn av døpte medlemmer. «Fila ungdom» er menighetens ungdomsarbeid. For ungdom i konfirmasjonsalder tilbyr menigheten den frikirkelige konfirmantundervisningen Tentro.

Historikk

Menigheten ble stiftet i  Folkets Hus, den 23. september 1924. Navnet på menigheten var Filadelfiamenigheten. Møtene ble holdt i hjemmene hos menighetens medlemmer eller de leide lokalet Fram. Først i 1960 fikk menigheten eget lokale, i Pellygaten 50. 
På 1980- og 1990-tallet opplevde menigheten vekkelse og betydelig vekst, noe som medførte at lokalene ble for små. I 1997 kjøpte menigheten bygningene til Østfold Energi i Astridsgate/Oskargate. Lokalene var ferdig ombygde i februar 2000, med nærmere 600 sitteplasser. Samtidig skiftet menigheten navn fra Filadelfiamenigheten til Filadelfiakirken.
Menighetslokalene leies ut til andre arrangement og i 2006 var nærmere 14 000 mennesker innom bygget, utenom menighetens egne arrangement.

Misjon

Filadelfiakirken Sarpsborg er engasjert i misjonsarbeid og støtter norsk pinsemisjons arbeid, og er utsendermenighet for misjonær Alvhild og Jan Wilbrink.  I 2007 var menighetens misjonsregnskap på 360 000,- kr.
Bruichladdich

Bruichladdich er en skotsk Islay whisky. Destilleriet ligger i landsbyen Bruichladdich.

Historie

Bruichladdich ble bygget i 1881 av brødrene Robert William and Jhon Gourlay Harvey ved Loch Indaal. Destilleriet var ute av produksjon fra 1929 til 1937. Destilleriet ble igjen stengt i 1994 og ble kjøpt opp av Murray McDavid i 2000. Jim McEwan som tidligere hadde jobbet ved Bowmore ble ansatt som produksjonssjef. Whiskyen er på folkemunne også kjent under kallenavnet «The Laddie».
Elvis: Viva Las Vegas

Viva Las Vegas er et samlealbum med Elvis Presley, utgitt i 2007.
Cephalenicodes

Utseende

Enicodini er middelsstore, mer eller mindre brunlige trebukker. Antennene er noe kortere enn kroppen, pronotum uten pigger på sidene. På beina er lårene noe fortykkede. Dekkvingene er trukket ut til sprikende spisser bak og har gjerne hvite lengdestriper.

Utbredelse

Slekten er hjemmehørende på Ny-Caledonia.
Paralissotes reticulatus

Utseende

En nokså liten (12,5 - 22 millimeter), bred, blankt svart hjortebille. Hannenes kjever er bare ubetydelig forstørret. Hodet er avrundet firkantet, bredt U-formet innbuktet foran. Kroppen er kledt med lyse skjell på sidene av hode og pronotum, i fire store, runde groper på pronotum og på store felter av dekkvingene. Pronotum er avrundet firkantet med skarpe bakhjørner. Beina er forholdsvis korte og brunlige. Arten har reduserte flygevinger og kan ikke fly.

Levevis

Billene kan finnes under råtten ved i skog. De voksne billene er nattaktive.

Utbredelse

Arten finnes bare på New Zealand, og er der begrenset til Nordøya.
Norgesmesterskapet i fotball for menn 1955

Norgesmesterskapet i fotball for menn 1955 ble vunnet av Skeid etter finaleseier 5–0 over Lillestrøm den 23. oktober. Målscorere for Skeid var Harald Hennum, som scoret i det 1. og i det 14. minutt, og Jack Farem, som scoret i det 49., 76. og i det 84. minutt.
33 825 tilskuere overvar kampen som ble spilt på Ullevaal Stadion i Oslo. Dommer var Henry Klausen, Sarpsborg. Dette var tredje gang Skeid vant et norgesmesterskap.
Skeids vinnerlag: Øivind Johannessen, Arne Winther, Knut Gudem, Jan Gulbrandsen, Leif Belgen, Finn Gundersen, Jan Erik Wold, Hans Nordahl, Harald Hennum, Bernhard Johansen og Jack Farem.
Lillestrøms lag: Anders Binde, Hans Hansen, Kjell Waaler, Rolf Wahl, Ivar Christiansen, Svein Bergersen, Odd Karlsen, Ivar Hansen, Sverre Borgersen, Gunnar Arnesen og Per Sæther.
Blue Velvet

Handling

Filmen sentrer rundt studenten Jeffrey Beaumont (MacLachlan), som da han kommer tilbake fra å ha besøkt sin syke far på sykehuset, kommer over et menneskelig øre i sin hjemby Lumberton. Han forsøker å undersøke omstendighetene om dette øret ved hjelp av en annen student, Sandy Williams (Dern), som skaffer ham informasjon fra hennes far, den lokale politimannen. Jeffreys undersøkelser trekker dypere inn i hjembyens skitne underverden, og fører ham inn i et seksuelt forhold med den lokkende sangeren Dorothy Vallens (Rossellini), og avdekker den psykotiske kriminelle Frank Booth (Hopper), som engasjert i narkotika, kidnapping og seksuell vold.
Tongi gasskraftverk

Tongi gasskraftverk er et gasskraftverk ved Dhaka i Bangladesh. Det har en installert produksjonskapasitet på 105 MW fordelt på 1 generator, som ble ferdigstilt i 2005. Brenselstypen er naturgass. Kraftverket ble reist med kapital fra Frankrike, og er offentlig eid.
Vulva

Vulva er de ytre kjønnsorganer til et individ av hunkjønn. I dagligtale brukes ordet «vagina» ofte upresist for å referere til vulva eller de kvinnelige kjønnsorganer generelt. Derimot er vagina en bestemt indre struktur, skjeden, og vulva kun de ytre kjønnsorganene.

Etymologi

Ordet «vulva» kommer fra det middelalderlatinske volva eller vulva, «skjød, kvinnelig kjønnsorgan», derifra sannsynligvis fra latin, volvere, «å rulle». Fra sanskrit kommer det lignende ulva, «skjød».
En alternativ betegnelse, også fra latin, er genitalia feminina externa, de ytre kvinnelige kjønnsorganer.
Medieoffer-syndrom

Medieoffer-syndrom (MOS) er en ny tentativ psykiatrisk diagnose. Den kan sammenlignes med posttraumatisk stressyndrom. NRKs Marit Christensen, som selv ble utsatt for en veritabel mediestorm for noen år siden, deltar sammen med professor i psykiatri, Lars Weisæth, og professor i medievitenskap, Ragnar Waldahl, i et prosjekt for å kartlegge tilstanden.

Diagnosen

I en artikkel i Tidsskrift for Lægeforeningen i 2007 lanserte Christensen, Waldahl og Weisæth en definisjon for medieoffer og medieoffersyndrom. "En person som får traumer eller skader av mediene, betegner vi som et «medieoffer», men vi karakteriserer slett ikke alle som blir utsatt for offentlig kritikk som offer. Offerbegrepet forbeholder vi de tilfellene der det viser seg at dekningen av saken var sterkt overdrevet, grunnløs eller feilaktig, og der reaksjonen hos den som ble rammet var alvorlig. Det er altså tale om det som i medisinen kalles en årsaksdiagnose."
Kattfjorden

Kattfjorden er en fjord på nordvestsida av Kvaløya i Tromsø kommune i Troms. Fjorden er seks kilometer lang, fra Tussøya og sørøstover til Lauklinesøya der Nordfjorden går videre østover.
Fjorden har innløp mellom Angstaursundet på østsida av Tussøya i nord og Sandvika på sørsida av Tussøya i vest. Bygda Vasstrand ligger på østsida øst for Tussøya. Øvrige bygder ved fjorden er Sandneshamn på sørvestsida og Tulleng litt sør for Vasstrand. Ved Lauklinesøya deler fjorden seg i to; Nordfjorden går østover, mens Sørfjorden går sørover.
Fylkesvei 862 går langs sørsida av fjorden.
Romsdal Idrettskrets

Romsdal Idrettskrets er et tidligere organisasjonsledd i Norges Idrettsforbund.
Romsdal Idrettskrets ble stiftet i 1945. Sunnmøre Idrettskrets, Romsdal Idrettskrets og Nordmøre Idrettskrets ble slått sammen til Møre og Romsdal Idrettskrets 1. juli 1970.
Gunnar Flagstad

Biografi

Flagstad er utdannet ved Østlandets musikkonservatorium og Norges musikkhøgskole, der han tok en Master i «akkompagnement/samspill» våren 1997. Han har vært ansatt ved musikkhøgskolen (NMH) siden 1997, og er i dag førsteamanuensis i akkompagnement og Fagseksjonsleder for klaver, akkompagnement, gitar og akkordeon. Flagstad har også i en årrekke vært tilknyttet Barratt Due musikkinstitutt.
Flagstad har spilt i en lang rekke land i Europa på ledende arenaer som Wigmore Hall, St. Martin-in-the-Fields og BBC Radio 3 (London), Konzerthaus (Berlin), Lucerne Festival (Sveits), Usadba Jazz festival (Russland), og i Norge på festivaler som Festspillene i Bergen, Oslo Kammermusikkfestival, Hardanger Musikkfest og Festspillene i Nord-Norge. Han har jevnlig gjestet NRK radio og TV, har turnert omkring i hele Norge med Rikskonsertene. Som kammermusiker spiller han med slike som Tine Thing Helseth Quintet, samtidsensemblet TRAKTOR og pianoduoen 20 fingre. I duo med Tine Thing Helseth turnerte han i Irland høsten 2017.
Flagstad er en av de tre kunstnerisk ansvarlige i konsertserien Resonans på Gjøvik. Han er også fagleder for akkompagnement på kurset og festivalen Valdres sommersymfoni, og sitter i kunstnerisk råd for Ringsakeroperaen.
Fylkesvei 7414

Fylkesvei 7414 går mellom Gjerøy og Esvåg i Rødøy kommune. Veien er 5,4 km lang.
Frem til 2019 hadde veien betegnelsen fylkesvei 441.
EM i boccia 2009

Europamesterskapet i boccia 2009 ble arrangert i perioden 26. juni - 2. juli 2009 i Póvoa de Varzim i Portugal. Arrangør var CPISRA - Cerebral Palsy International Sports and Recreation Association.
Nattens diamanter

Handling

Filmen er satt til andre verdenskrig og handler om to gutter som rømmer fra toget som skal frakte dem fra Tsjekkoslovakia til konsentrasjonsleiren Dachau i Tyskland. De blir så jaktet på av slovenske anti-partisaner i en desperat flukt gjennom mørkt og ukjent terreng.
Pachylia

Utseende

Store (vingespenn 100-140 millimeter), lysbrune svermere. Forvingene er spisse.
De kraftige larvene kan forekomme i mange ulike fargevarianter.

Levevis

Larvene lever på planter i morbærfamilien (Moraceae), særlig på fikenslekten (Ficus).

Utbredelse

Slekten er utbredt i Mellom- og Sør-Amerika, nordligst til Texas.
Doleritt

Doleritt (avledet av gresk: doleros som betyr bedragersk, det vil si vanskelig å identifisere) er en gangbergart. Den er stort sett det samme som diabas, med forvitringsskorpe av limonitt og bauxitt.
Georgias flagg

Georgias flagg består av fem kors, et stort rødt Sankt Georgskors på hvit bakgrunn og fire mindre rødt malteserkors på de fire hvite feltene. Valget av korstype henspiller på landets navn. Femkorsflagget ble offisielt 14. januar 2004 under roserevolusjonen, etter en pause på bortimot 500 år. Det var tidligere flagget til kongedømmet Georgia i middelalderen.
NM i vektløfting

NM i vektløfting blir arrangert hvert år, i regi av Norges Vektløfterforbund.
Brindisi Sud kraftverk

Brindisi Sud kraftverk, også kjent som Federico II, er et varmekraftverk beliggende i regionen Puglia i Italia. Det har en installert produksjonskapasitet på 2 640 MW fordelt på 4 like store blokker / turbiner. Anlegget ble utbygd omkring 1991–1993. Brenselstypen er kull og råolje, og operatør er energiselskapet Enel SpA. Utslippene av CO2 er 14,4 millioner tonn årlig.
De totale CO2-utslippene i 2008 var ca. 14 915 000 tonn, som var det høyeste i Europa for anlegg utenom kullkraftverkene.